หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
3 ส.ค. 2558

KC: แนวรับ 3.90 บาท แนวต้าน 4.22 บาท
ประเด็นวิเคราะห์:
– KC เริ่มเห็นสัญญาณ Reversal แล้ว หลังจากสามารถ Breakout ผ่านแนวต้าน Downtrend Line ที่ 3.30 บาท เมื่อวันที่ 24 ก.ค. ที่ผ่านมา โดยปัจจุบันกำลังอยู่ในช่วงสะสมกำลังพักตัวบริเวณ 4.00 บาท โดยเชื่อว่าอีกไม่นานจากนี้ ราคาจะเตรียมขึ้นต่อตามจังหวะ ขึ้น-พักตัว-ขึ้นต่อ ได้
– การพักตัวที่เริ่มค่อยๆยก Low ขึ้นในช่วง 3 วันหลังสุด ได้ทำให้มีสัญญาณซื้อเกิดขึ้น จากเส้นค่าเฉลี่ย SMA 10 วัน พลิกตัดเส้นค่าเฉลี่ย SMA 75 วัน นอกจากนี้ราคาปิด KC ปัจจุบันที่ 4.04 บาท สามารถยืนเหนือเส้น SMA 5 วัน ขึ้นได้ สะท้อนได้ถึงราคาที่กำลังอยู่ในแนวโน้มขาขึ้นระยะสั้นที่แข็งแกร่ง ทำให้เชื่อว่าราคาจะสามารถดีดตัวขึ้นได้โดยมีแนวต้านระยะสั้นสำหรับเก็งกำไรที่ 4.22 บาท หากผ่านได้มีโอกาสขึ้นทดสอบแนวต้านถัดไปที่บริเวณจุดสูงสุดของวันที่ 27 ก.ค. ที่ 4.36 บาท
– ซื้อ โดยมีเป้าหมายเก็งกำไรระยะสั้น 4.22 บาท และตั้งจุดตัดขาดทุนที่ 3.90 บาท